આ બાબતે ડી.પી.ઈ.ઓ. સી.એમ.જાદવ એવો ખુલાસો કરી રહ્યા છે કે જે શિક્ષક અને શિક્ષિકાઓની બદલી કરવામાં આવી છે તેમની સામે ફરિયાદો હોવાની શકયતા છે. તેથી શિક્ષકોની જયાં ઘટ હતી તે શાળામાં વહીવટી કારણોસર અને સજાના ભાગરૃપે બદલી કરવામાં આવી છે. પણ જાણકારોના મત મુજબ સજાના ધોરણે દૂરના સ્થળે બદલી કરાય. પણ સજાના બદલે મજા પડી જાય એ રીતે બદલી કરવી તે શું સૂચવે છે ? જો આ રીતે બદલી કરવામાં આવતી હોય તો બદલી કેમ્પ યોજવાનો શું અર્થ છે. વાસ્તવમાં વહીવટી કારણોસર બદલીની વાત એકમાત્ર બહાનું હોવાનું જાણકારો જણાવે છે. હકીકતમાં આ બદલીઓમાં લાખો રૃપિયાનો વહીવટ અને પત્રમ્ પુષ્પમ લઈ નિયમોને નેવે મૂકી આ પ્રાથમિક શિક્ષકો અને શિક્ષિકાઓની બદલી કરવામાં આવી હોવાના ગંભીર આક્ષેપો થઈ રહ્યા છે. આ બાબતે ઉચ્ચકક્ષોથી નિષ્પક્ષ તપાસ કરી કસૂરવારોની સામે કડક પગલાં ભરવાની માંગ કરવામાં આવી છે. જો આ રીતે બદલીઓ કરવામાં આવશે તો શિક્ષણ જેવું પવિત્ર ક્ષેત્ર પણ ભ્રષ્ટાચારથી ખરડાતું રહેશે !